Ísafold , 29. desember 1894 , 21. árg. , 89. tbl. , forsíða : Vegagerð 1894 Það var unnið í sumar að vegagerð á landssjóðs kostnað á 3 stöðum : í Borgarfirði , á Mosfellsheiði og Hellisheiði , auk þess sem talsverð vina fór í viðgerð og viðhald ( ofaníburð ) á veginum frá Elliðaám upp í Fóelluvötn , - syðri hluta Hellisheiðarvegarins . Vegavinnunni í Borgarfirði stýrði Árni Zakaríasson . Var þar lagt framhald af aðalpóstveginum , sem gerður var í fyrra , nefnil . 1 röst ( km . ) fyrir norðan Hvítá , " af Síðumúlahálsi eftir svokölluðu Húsasundi og norður í Kleifar " , og fyrir sunnan Hvítá " frá Kláffossbrúnni og suður á Hamramela ( upp í Rjúpnalág , ) " rétt að segja 4 rastir . Enn fremur vegarspottar frá brúnni á Flóku , um 170 faðma að norðanverðu og 36 faðmar fyrir sunnan brúna . Loks gert við og rutt um 200 faðm . , á Hamramelum og fyrir sunnan Flóku . Er þar með fenginn greiður og góður vegur af Varmalækjarmelum og norður í Kleifar , eða að og frá Kláffossbrúnni , sem áður var vegleysa ; enda umferðin mjög mikil um brúna . Vegavinna þessi stóð yfir frá því í miðjum maímán . og framundir septemberlok , með 23 - 24 verkamönnum lengst af , auk verkstjóra . En þar í felst einnig vinna að stöplahleðslu við brúna yfir Flókadalsá , er lögð var í sumar , um 250 dagsverk . Verkstjóri hafði 4 ½ kr. í kaup á dag , smiður 4 kr. , flokkstjórar ( 2 ) 3 kr. 25 a . , aðrir 2 kr. 85 a . til 3 kr. ; sumir lítið eitt minna . Meðalkaup allra 2 kr. 92 a . Auk þess 1 kr. í fæðispeninga á sunnudögum . Kaup verkamanna alls 7.846 kr. ; annar kostnaður nær 900 kr. , þar af helmingur hestaleiga . Lögð var jafnframt í sumar brú á Flókadalsá , illt vatnsfall , þótt ekki sé stórá . Það er trébrú , 22 álna löng , eða þriðjungi styttri en Kláffossbrúin , smíðuð með umsjón Helga kaupmanns Helgasonar í Reykjavík . Hún mun hafa kostað að efni og smíði fram undir 1.000 kr. , og stöplarnir að henni aðrar 1.000 kr. ; þar við bætist flutningur . Brúin liggur 4 - 55 föðmum ofar en vegurinn gamli yfir ána , efst í gljúfrapetti þar dálitlu . Vegavinnunni á Mosfellsheiði stýrði í sumar Einar Finnsson , er vanist hefir vegagerð í Noregi í mörg ár . Hann hafði 33 verkamenn , frá því um miðjan maímán . og fram í októberbyrjun . Það var framhald vegarins upp með Seljadal að austan , sem hann lagði að nýju , nær 4 ½ röst , því nær hallalaust . Það kostaði rúml. 9.600 kr . Enn fremur bar hann eða hans lið ofan í talsverðan spotta af kafla þeim , er lagður var í fyrra sumar og þá var eftir ógert ; fóru til þess 3 ½ þús. kr . Er nú mjög skammt eftir að hinum nýja vegi á háheiðinni . Verkalaunin sömu og í Borgarfirði . Að Hellisheiðarveginum var unnið í tvennu lagi . Vestan á heiðinni ( eða sunnan ) stóð Páll Jónsson fyrir verki . Hann lagði af nýju veg frá Svínahrauni nokkuð upp fyrir Reykjafell , sunnan megin við það , þar sem er miklu óbrattara og ósnjóbættara en um Hellisskarð , og komst nær 6 röstum . Hann byrjaði í miðjum maímán . og hélt áfram til 9. okt . Vinnulið hans var um þrjátíu ( 31 ) , með sömu kjörum og á hinum stöðunum . Kostnaður 12 ½ þús. kr . Talsvert af þeim vegi er " Púkklagt " ( sjá síðar ) . Mestur halli 1:10 á litlum spotta . Loks hafði Erlendur Zakaríasson undir austurhluta vegarins , aðallega heiðarbrekkuna að austan , hina alræmdu Kamba , og er það langörðugasti vegarkaflinn , er gerður hefir verið hér á suðurlandi . Hann byrjaði við Hengladalsá , uppi á heiðinni austarlega , og komst spölkorn niður fyrir Kamba , hér um bil 4 rastir alls . Vinnuliðið 33 - 35 , frá miðjum maí fram í miðjan október , með sömu kjörum og á hinum stöðunum , og kostnaður við þann vegarkafla rúmar 15.000 kr . Í vinnunni felst enn fremur brúarstöplahleðsla við Varmá í Ölfusi , er kostaði með steinlímsaðflutningi m. m. um 700 kr . Það er ekki all-lítið mannvirki , hinn nýi Kambavegur . Þrátt fyrir hina miklu brekku þar er vegurinn hvergi brattari en 1:10 ½ og má skeiðríða hann upp og ofan , enda sléttur eins og fjalagólf nú fyrst í stað og vonandi til frambúðar ; svo vandlega hefir verið frá honum gengið . Sem nærri má geta , þurfti ákaflega miklar sneiðingar til þess að fá veginn svona óbrattan , og eru þær á 18 stöðum svo krappar , að geisli bogans er ekki nema 2 ½ - 4 faðmar . Víða varð að grafa í gegnum hryggi og klappir , eða fylla upp í lautir . Hlaða varð og víða allháan grjótvegg undir vegarbrúninni , þar sem hún er nokkuð há , stabbasteinar , með 1 faðms millibili , svo sem til varnar í myrkri . Mestur hluti vegar þessa er " púkklagður " , þ. e. gerður úr muldu grjóti , smækkandi eftir því , sem ofar dregur , en smágerður ofaníburður efst . Eru slíkir vegir stórum mun traustari og haldbetri en ella , og svarar það sjálfsagt hinum aukna kostnaði , þar sem leið er fjölfarin . Rúmar 7 kr. hefir faðmurinn kostað upp og niður í þessum vegarkafla öllum , á einum stað í Kömbum kostaði hann 24. kr . Brúarstöplarnir við Varmá eru 14 álna langir hvor , en 3 álna hár vestri stöpullinn og 4 ½ alin sá eystri . Brúna á Varmá sjálfa , trébrú , 16 álna lagna , smíðaði eða smíða lét Helgi kaupmaður Helgason í Reykjavík , og mun hún hafa kostað 5 - 600 kr. , auk flutnings , sem varð fremur ódýr , - viðinum fleytt upp frá Ölfusá og Varmá . Brúin er spölkorn fyrir neðan þjóðveginn , sem var yfir ána . Aðalforsögn og eftirlit með vegagerðum þessum hefir mannvirkjafræðingur landsins , hr. Sigurður Thoroddsen , haft , eftir fyrirskipunum landshöfðingja og með hans ráði . Á sumri komanda mun verða lokið við Hellisheiðarveginn , háheiðina , ásamt dálitlum kafla fyrir neðan heiðina , beggja megin Varmárbrúarinnar , og verður þá kominn akvegur alla leið frá Reykjavík austur að Ölfusárbrú , nema hvað gera þarf samt enn talsvert við Svínahraun til þess , og svo er aðeins reiðvegur spölkorn fram með Ingólfsfjalli . Ísafold , 29. desember 1894 , 21. árg. , 89. tbl. , forsíða : Vegagerð 1894 Það var unnið í sumar að vegagerð á landssjóðs kostnað á 3 stöðum : í Borgarfirði , á Mosfellsheiði og Hellisheiði , auk þess sem talsverð vina fór í viðgerð og viðhald ( ofaníburð ) á veginum frá Elliðaám upp í Fóelluvötn , - syðri hluta Hellisheiðarvegarins . Vegavinnunni í Borgarfirði stýrði Árni Zakaríasson . Var þar lagt framhald af aðalpóstveginum , sem gerður var í fyrra , nefnil . 1 röst ( km . ) fyrir norðan Hvítá , " af Síðumúlahálsi eftir svokölluðu Húsasundi og norður í Kleifar " , og fyrir sunnan Hvítá " frá Kláffossbrúnni og suður á Hamramela ( upp í Rjúpnalág , ) " rétt að segja 4 rastir . Enn fremur vegarspottar frá brúnni á Flóku , um 170 faðma að norðanverðu og 36 faðmar fyrir sunnan brúna . Loks gert við og rutt um 200 faðm . , á Hamramelum og fyrir sunnan Flóku . Er þar með fenginn greiður og góður vegur af Varmalækjarmelum og norður í Kleifar , eða að og frá Kláffossbrúnni , sem áður var vegleysa ; enda umferðin mjög mikil um brúna . Vegavinna þessi stóð yfir frá því í miðjum maímán . og framundir septemberlok , með 23 - 24 verkamönnum lengst af , auk verkstjóra . En þar í felst einnig vinna að stöplahleðslu við brúna yfir Flókadalsá , er lögð var í sumar , um 250 dagsverk . Verkstjóri hafði 4 ½ kr. í kaup á dag , smiður 4 kr. , flokkstjórar ( 2 ) 3 kr. 25 a . , aðrir 2 kr. 85 a . til 3 kr. ; sumir lítið eitt minna . Meðalkaup allra 2 kr. 92 a . Auk þess 1 kr. í fæðispeninga á sunnudögum . Kaup verkamanna alls 7.846 kr. ; annar kostnaður nær 900 kr. , þar af helmingur hestaleiga . Lögð var jafnframt í sumar brú á Flókadalsá , illt vatnsfall , þótt ekki sé stórá . Það er trébrú , 22 álna löng , eða þriðjungi styttri en Kláffossbrúin , smíðuð með umsjón Helga kaupmanns Helgasonar í Reykjavík . Hún mun hafa kostað að efni og smíði fram undir 1.000 kr. , og stöplarnir að henni aðrar 1.000 kr. ; þar við bætist flutningur . Brúin liggur 4 - 55 föðmum ofar en vegurinn gamli yfir ána , efst í gljúfrapetti þar dálitlu . Vegavinnunni á Mosfellsheiði stýrði í sumar Einar Finnsson , er vanist hefir vegagerð í Noregi í mörg ár . Hann hafði 33 verkamenn , frá því um miðjan maímán . og fram í októberbyrjun . Það var framhald vegarins upp með Seljadal að austan , sem hann lagði að nýju , nær 4 ½ röst , því nær hallalaust . Það kostaði rúml. 9.600 kr . Enn fremur bar hann eða hans lið ofan í talsverðan spotta af kafla þeim , er lagður var í fyrra sumar og þá var eftir ógert ; fóru til þess 3 ½ þús. kr . Er nú mjög skammt eftir að hinum nýja vegi á háheiðinni . Verkalaunin sömu og í Borgarfirði . Að Hellisheiðarveginum var unnið í tvennu lagi . Vestan á heiðinni ( eða sunnan ) stóð Páll Jónsson fyrir verki . Hann lagði af nýju veg frá Svínahrauni nokkuð upp fyrir Reykjafell , sunnan megin við það , þar sem er miklu óbrattara og ósnjóbættara en um Hellisskarð , og komst nær 6 röstum . Hann byrjaði í miðjum maímán . og hélt áfram til 9. okt . Vinnulið hans var um þrjátíu ( 31 ) , með sömu kjörum og á hinum stöðunum . Kostnaður 12 ½ þús. kr . Talsvert af þeim vegi er " Púkklagt " ( sjá síðar ) . Mestur halli 1:10 á litlum spotta . Loks hafði Erlendur Zakaríasson undir austurhluta vegarins , aðallega heiðarbrekkuna að austan , hina alræmdu Kamba , og er það langörðugasti vegarkaflinn , er gerður hefir verið hér á suðurlandi . Hann byrjaði við Hengladalsá , uppi á heiðinni austarlega , og komst spölkorn niður fyrir Kamba , hér um bil 4 rastir alls . Vinnuliðið 33 - 35 , frá miðjum maí fram í miðjan október , með sömu kjörum og á hinum stöðunum , og kostnaður við þann vegarkafla rúmar 15.000 kr . Í vinnunni felst enn fremur brúarstöplahleðsla við Varmá í Ölfusi , er kostaði með steinlímsaðflutningi m. m. um 700 kr . Það er ekki all-lítið mannvirki , hinn nýi Kambavegur . Þrátt fyrir hina miklu brekku þar er vegurinn hvergi brattari en 1:10 ½ og má skeiðríða hann upp og ofan , enda sléttur eins og fjalagólf nú fyrst í stað og vonandi til frambúðar ; svo vandlega hefir verið frá honum gengið . Sem nærri má geta , þurfti ákaflega miklar sneiðingar til þess að fá veginn svona óbrattan , og eru þær á 18 stöðum svo krappar , að geisli bogans er ekki nema 2 ½ - 4 faðmar . Víða varð að grafa í gegnum hryggi og klappir , eða fylla upp í lautir . Hlaða varð og víða allháan grjótvegg undir vegarbrúninni , þar sem hún er nokkuð há , stabbasteinar , með 1 faðms millibili , svo sem til varnar í myrkri . Mestur hluti vegar þessa er " púkklagður " , þ. e. gerður úr muldu grjóti , smækkandi eftir því , sem ofar dregur , en smágerður ofaníburður efst . Eru slíkir vegir stórum mun traustari og haldbetri en ella , og svarar það sjálfsagt hinum aukna kostnaði , þar sem leið er fjölfarin . Rúmar 7 kr. hefir faðmurinn kostað upp og niður í þessum vegarkafla öllum , á einum stað í Kömbum kostaði hann 24. kr . Brúarstöplarnir við Varmá eru 14 álna langir hvor , en 3 álna hár vestri stöpullinn og 4 ½ alin sá eystri . Brúna á Varmá sjálfa , trébrú , 16 álna lagna , smíðaði eða smíða lét Helgi kaupmaður Helgason í Reykjavík , og mun hún hafa kostað 5 - 600 kr. , auk flutnings , sem varð fremur ódýr , - viðinum fleytt upp frá Ölfusá og Varmá . Brúin er spölkorn fyrir neðan þjóðveginn , sem var yfir ána . Aðalforsögn og eftirlit með vegagerðum þessum hefir mannvirkjafræðingur landsins , hr. Sigurður Thoroddsen , haft , eftir fyrirskipunum landshöfðingja og með hans ráði . Á sumri komanda mun verða lokið við Hellisheiðarveginn , háheiðina , ásamt dálitlum kafla fyrir neðan heiðina , beggja megin Varmárbrúarinnar , og verður þá kominn akvegur alla leið frá Reykjavík austur að Ölfusárbrú , nema hvað gera þarf samt enn talsvert við Svínahraun til þess , og svo er aðeins reiðvegur spölkorn fram með Ingólfsfjalli .